แกงส้มเจ้านี้ขายอยู่ในตลาดนัดคลองถมหลังโรงพักโพธาราม มีทุกเย็นของวันพฤหัสบดี ขายอยู่ในโซนขายอาหารซอยแรกข้างร้านขนมนางเล็ด ตรงข้ามกับมะม่วงยำ แกงส้มจะมีผักคือ ผักกาดทางข้าว ผักกระเฉด(แล้วมีผักอีกหนึ่งอย่าง ไม่แน่ใจอันนี้ว่าผักอะไร) ส่วนของเครื่องเคียงมีให้เลือกเหมือนกัน มีทั้งปลาทอด กุ้ง หรือจะเป็น ไข่ชะอม ทุกอย่างนี้จะใส่ตอนเราสั่ง เพราะเขาจะต้มน้ำแกงส้มแยกมา ซึ่งหม้อใหญ่มาก อยากทานแบบไหนก็สั่งได้เลย เอาผักกี่อย่าง แต่ถ้าใส่เครื่องสองอย่าง จะเป็น กุ้ง ปลา / ปลา ชะอมไข่ทอด / กุ้ง ชะอมไข่ทอด จะ๓๕ บาท แต่ถ้าใส่อย่างเดียว ๓๐ บาท ถือว่าไม่แพงเลยสำหรับแกงส้มหนึ่งถุงที่ต้องใช้เครื่องแกงส่วนผสมต่างๆในการทำ และยังไม่ต้องเสียเวลาอีกด้วย ไม่ต้องทำเองเนี่ยเป็นเหตุผลรอง แต่เหตุผลหลักจริงๆแล้วคือแกงส้มเจ้านี้อร่อยเด็ดจริงๆ น้ำแกงส้มเข้มข้น อร่อย มีทุกรสชาติ กลมกล่อมทั้งเปรี้ยว เผ็ด หวาน เค็ม ไม่มีรสโดด ทำให้แกงส้มเจ้านี้ขายดีทุกนัดจริงๆ